Alginat

Alginat er salter av alginsyre, et polysakkarid. Stoffene utvinnes av tang og tare, i Norge spesielt stortare og grisetang.Alginsyre. (2009, 14. februar). I Store norske leksikon. Hentet 30. desember 2016. Alginatene brukes på over 600 forskjellige måter.  De har evnen til å fortykke, stabilisere og danne geleer og blir derfor mye brukt i næringsmiddelindustrien og til avtrykksmateriale ved framstilling av tannproteser. Stoffet blir mer og mer brukt i medisinindustrien, blant annet til å motvirke diabetesplager.

 Norsk industri 
Hvert år høstes det ca. 200 000 tonn stortare og grisetang på strekningen fra Rogaland til Trøndelag. FMC Biopolymer er et firma som produserer alginat. Den første norske fabrikken for produksjon av alginat var A/S Norsk Tangindustri på Jæren. Fabrikken var i drift bare noen få år. 
Fabrikken Protan i Drammen ble etablert i 1939 av Haakon Kierulf og fremstilte alginat som ble brukt til å produsere blant annet syltepulver. I dag virksomheten overtatt av det amerikanske selskapet FMC Corporation, som står for verdens største alginatproduksjon i Vormedal utenfor Haugesund og høster tang og tare fra Rogaland til Trøndelag.Norgeshistorie.no, Finn Erhard Johannessen: «Alginatindustriens fremvekst». Hentet 30. des. 2016.

 Referanser 

Kategori:Karbohydrater
Kategori:Polymerer
Kategori:Matingredienser
Kategori:Tilsetningsstoffer
Kategori:Tekstiler
Kategori:Medisin
Kategori:Odontologi